ಅದೃತಿ ಲಕ್ಷ್ಮೀಬಾಯಿ

**ಅದೃತಿ ಲಕ್ಷ್ಮೀಬಾಯಿ** ಪುಟ್ಟು ದಿನಿ   12 ಅಕ್ಟೋಬರ್ 1899ಕ್. ಆರ್  ಒರ್ತಿ  ಭಾರತೀಯ ಸ್ವಾತಂತ್ರ್ಯ ಚಳವಳಿದ  ಕಾರ್ಯಕರ್ತೆ ಬುಕ್ಕೊ  ರಾಜಕಾರಿಣಿ.
ಲಕ್ಷ್ಮೀಬಾಯಿ  ಕೊಲ್ಕತ್ತಾದ ದಯಾಸಿಶಿಯನ್ ಕಾಲೇಜುಡು  ಪದವಿ ಪಡೆಯೆರ್ ಬುಕ್ಕೊ  ವೆಲ್ಲೂರುದ  ಕ್ರಿಶ್ಚಿಯನ್ ಮೆಡಿಕಲ್ ಕಾಲೇಜುಡು  ವೈದ್ಯಕೀಯ ಅಧ್ಯಯನೊಕ್  ಸೇರಿಯೆರ್.
ಅದೃತಿ ಲಕ್ಷ್ಮೀಬಾಯಿ  1937 ಬುಕ್ಕೊ 1946ಟ್   ಬೆರ್ಹಾಂಪುರ ಕ್ಷೇತ್ರೊಡು  ಚುನಾಯಿತರಾಯೆರ್  ಬುಕ್ಕೊ  1946ಡ್   ಒರಿಸ್ಸಾ ಪಂದ್ ಲೆಪ್ಪುನ   ಒಡಿಶಾ ವಿಧಾನಸಭೆತ ಉಪ ಸ್ಪೀಕರ್ ಆದ್  ಸೇವೆ ಸಲ್ಲಿಸಾಯೇರ್. ಲಕ್ಷ್ಮೀಬಾಯಿ ಆರ್  ಒಡಿಶಾಡ್  ಪೊಣ್ಣು ಜೋಕುಲೆಗ್ ಉಚಿತೊ ಶಿಕ್ಷಣೊದ ನೀತಿನ್  ಪರಿಚಯ ಮಂತು ಕೊರಿಯೆರ್.

## ಆರಂಭಿಕೊ ಜೀವನೊ, ಶಿಕ್ಷಣೊ ಬುಕ್ಕೊ  ವೈವಾಹಿಕ ಜೀವನೊ
ಲಕ್ಷ್ಮೀಬಾಯಿ 1899   ಅಕ್ಟೋಬರ್ 12 ಕ್  ಬರ್ಹಾಂಪುರಡ್  ತೆಲುಗು ನಿಯೋಗಿ ಬ್ರಾಹ್ಮೊಣ ಕುಟುಂಬೊಡು  ವರಾಹಗಿರಿ ವೆಂಕಟ ಜೋಗಯ್ಯ ಪಂತುಲು (ಪೊಪ್ಪ) ಬುಕ್ಕೊ ವರಾಹಗಿರಿ ಸುಭದ್ರಮ್ಮ (ಅಮ್ಮ) ದಂಪತಿಗ್ ಜನಿಸಿಯೆರ್. ಆರ್  ಭಾರತೊದ ರಾಷ್ಟ್ರಪತಿ ವಿ.ವಿ.ಗಿರಿನ  ಕಿನ್ಯ  ಮೆಗ್ದಿ.
ಲಕ್ಷ್ಮೀಬಾಯಿ ತನ್ನ ಮಾಧ್ಯಮಿಕ ಶಿಕ್ಷೊಣನ್  ಬರ್ಹಾಂಪುರಡ್  ಮುಗಿಸಾಯೆರ್. ಬುಕ್ಕೊ  ಕಾಶಿದ  ಥಿಯಾಸಾಫಿಕಲ್ ಸೊಸೈಟಿಗ್ ಸೇರಿಯೆರ್. ಆರ್  ಕೊಲ್ಕತ್ತಾದ ದಯಾಸಿಶಿಯನ್ ಕಾಲೇಜುಡ್ದು  ಪದವಿ ಪಡೆಯೆರ್ ಬುಕ್ಕೊ   ವೆಲ್ಲೂರುದ ಕ್ರಿಶ್ಚಿಯನ್ ವೈದ್ಯಕೀಯ ಕಾಲೇಜುಡು  ವೈದ್ಯಕೀಯ ಶಿಕ್ಷಣೊನು  ಪಡೆಯೆರ್.
ಅನಾರೋಗ್ಯದ ಕಾರಣ ಲಕ್ಷ್ಮೀಬಾಯಿ ಅರೆನ  ವೈದ್ಯಕೀಯ ಅಧ್ಯಯೊನನ್  ಪೂರ್ಣಗೊಳಿಸಾರೆ ಆಯಿಜಿ,ಬುಕ್ಕೊ  ಆರ್  ಅಕೆರಿಗ್  ಬೆರ್ಹಾಂಪುರಕ್  ಮರಳಿಯೆರ್. ಆರ್  ಪಿರ  ತಿರುಗಿನ ಬುಕ್ಕೊ,  ಆರ್ ರಾಜಮಂಡ್ರಿದ  ಅದ್ರುತಿ ವೆಂಕಟೇಶ್ವರ ರಾವ್ ಅರೆನ್  ಮದಿಮೆ ಆಯೆರ್. ಅರೆನ  ಮದಿಮೆ ಆಯಿನ  ಒಂಜೇ  ವರ್ಷೊಡು ಅರೆನ  ಕಂಡನಿ ತೀರುಪೋಯೆರ್ ಬುಕ್ಕೊ  ಆರ್  ಬೆರ್ಹಾಂಪುರೊತ ಅರೆನ ಅಪ್ಪೆ ಇಲ್ಲಗ್ ಪಿರಾ ಬತ್ತೆರ್.

## ಭಾರತದ  ಸ್ವಾತಂತ್ರ್ಯೊ ಚಳುವಳಿಡ್  ಮೆರೆನ ಪಾತ್ರೊ
ಕಂಡನಿನ ಮರಣೊದ ಬುಕ್ಕೊ, ಲಕ್ಷ್ಮೀಬಾಯಿ ಮಹಾತ್ಮ ಗಾಂಧಿನ ಸ್ಫೂರ್ತಿ ಪಡೆದ್  ಭಾರತೀಯ ಸ್ವಾತಂತ್ರ್ಯ ಚಳುವಳಿಡ್  ಭಾಗವಹಿಸಾಯೆರ್, ಅಯಿಟ್ಲ  ಅರೆನ ಕುಟುಂಬೊದ ಮಸ್ತ್ ಸದಸ್ಯೆರು ಅದಾಗ ಚಳುವಳಿದ ಭಾಗಿವಾದ್ ಇತ್ತೆರ್. ಗಾಂಧಿ, ಜವಾಹರಲಾಲ್ ನೆಹರು ಬುಕ್ಕೊ ರಾಜೇಂದ್ರ ಪ್ರಸಾದ್ ಅಂಚಿನ  ರಾಷ್ಟ್ರೀಯ ನಾಯಕೆರ್ ಬರ್ಹಾಂಪುರ ಜಿಲ್ಲೆಗ್  ಭೇಟಿ ಕೊರ್ನಗ  ಗಿರಿ ಅರೆನ  ನಿವಾಸೊಡೆ  ಉಂತುದು ಇತ್ತೆರ್.
ಲಕ್ಷ್ಮೀಬಾಯಿ ವಿದೇಶಿ ವಸ್ತುಲೆನ್  ಬಹಿಷ್ಕಾರ ಮಂಪುನು, ಮದ್ಯದಂಗಡಿದ ಎದುರು  ಪಿಕೆಟಿಂಗ್ ಅಂಚಿನ ಪೂರಾ  ಚಟುವಟಿಕೆಡ್  ಭಾಗವಹಿಸಾದ್ ಇತ್ತೆರ್. ಈ ಚಟುವಟಿಕೆಲೆಡ್  ಆರ್  ಭಾಗವಹಿಸಿನ ಕಾರಣೊ  18 ಜನವರಿ 1932 ತಾನಿ ಅರೆನ್  ಬಂಧಿಸಾಯೆರ್. ಛತ್ರಪುರ ನ್ಯಾಯಾಲಯೊ  ಅರೆಗ್  ಒಂಜಿ  ವರ್ಷೊ ಜೈಲು ಶಿಕ್ಷೆ ಬುಕ್ಕೊ 700 ಭಾರತೀಯ ರೂಪಾಯಿದ  ದಂಡೊ ವಿಧಿಸಿದುಂಡು ಬುಕ್ಕೊ  ಅರೆನ್  ವೆಲ್ಲೂರು ಕೇಂದ್ರೊ ಕಾರಾಗೃಹಕ್ ವರ್ಗಾಯಿಸಲಾಂಡ್  ಬುಕ್ಕೊ ಒಂಜರೆ ವರ್ಷೊ ಜೈಲು ಶಿಕ್ಷೆನ್  ವಿಧಿಸಾಂಡ್.
1935 ಟ್  ಆರ್  ಗಂಜಾಂನ ಕುಲಾದಡ್  ರಯೋಟ್ಸ್ ಮಹೊಸಭೆತ ಅಧ್ಯಕ್ಷರಾದ್  ಸೇವೆ ಸಲ್ಲಿಸಾಯೆರ್. ಲಕ್ಷ್ಮೀಬಾಯಿ  ಖಾದಿ ಚಳವಳಿಡ್  ಪ್ರಮುಖೊ ಕಾರ್ಯಕರ್ತರಾದು ಇತ್ತೆರ್ ಬುಕ್ಕೊ ಬಡವರೆಗ್  ಉಚಿತವಾದ್  ಖಾದಿಲೆನ್  ವಿತರಣೆ ಮಂತೆರ್. ಆರ್  1942 ದ  ಕ್ವಿಟ್ ಇಂಡಿಯಾ ಚಳುವಳಿಡ್  ಸಕ್ರಿಯವಾದ್  ಭಾಗವಹಿಸಾದು ಇತ್ತೆರ್. ಭಾರತೊ ಸ್ವಾತಂತ್ರ್ಯನು  ಸಾಧಿಸಾನಗ, ಆರ್  ಕಟಕ್‌ನ ಜೈಲುಡು ಶಿಕ್ಷೆನ್  ಅನುಭವಿಸೊಂದು ಇತ್ತೆರ್, ಅಲ್ಪ  ಸ್ವರಾಜ್ ಚಳವಳಿತ ಸಮಯೊಡು  ಮಸ್ತ್ ಗಮನಾರ್ಹ ಸ್ವಾತಂತ್ರ್ಯ ಹೋರಾಟಗಾರರೆನ್  ಬಂಧಿಸಾದು ಇತ್ತೆರ್. 

ಜನವರಿ 2010 ಕ್  ಒಡಿಶಾದ ಗೌರವಾನ್ವಿತ ಮುಖ್ಯಮಂತ್ರಿ ನವೀನ್ ಪಟ್ನಾಯಕ್ ಆರ್  ಜೈಲುದ ಜಾಗೊಡು  ಸ್ವಾತಂತ್ರ್ಯ ಹೋರಾಟಗಾರರೆನ  ಸ್ಮಾರಕೊನು ಉದ್ಘಾಟನೆ ಮಂತೆರ್, ಆಂಡಾ, ಅಯಿತ  ಅಭಿವೃದ್ಧಿ ಸ್ಥಗಿತ ಆತುಂಡು.

## ರಾಜಕೀಯೊಡು  ಲಕ್ಷ್ಮೀಬಾಯಿ ಅರೆನ  ಪಾತ್ರೊ
ಲಕ್ಷ್ಮೀಬಾಯಿ 1930  ಡ್ದ್ 1940 ಮುಟ್ಟ ಒಡಿಶಾಡ್  ಭಾರತದ ರಾಷ್ಟ್ರೀಯ ಕಾಂಗ್ರೆಸ್‌ದ ಸಕ್ರಿಯ ಸದಸ್ಯರಾದ್  ಸೇವೆ ಸಲ್ಲಿಸಾದೆರ್. ಆರ್  ಗಂಜಾಂ ಜಿಲ್ಲೆದ ಉಪಾಧ್ಯಕ್ಷರಾದ್, ಕಾಂಗ್ರೆಸ್ ಸಮಿತಿ ಬುಕ್ಕೊ  ಬರ್ಹಮ್‌ಪುರ ಟೌನ್ ಕಾಂಗ್ರೆಸ್‌ದ  ಅಧ್ಯಕ್ಷರಾದ್  ಇತ್ತೆರ್. ಲಕ್ಷ್ಮೀಬಾಯಿ 1937 ದ  ದುಂಬು  ಸಾರ್ವತ್ರಿಕ ಚುನಾವಣೆಡ್  ಬ್ರಹ್ಮಪುರ ಅಸೆಂಬ್ಲಿ ಕ್ಷೇತ್ರೊಡ್ದು  ಒವ್ವೇ  ವಿರೋಧ ಉಪ್ಪಂದೆ ಒಡಿಶಾ ಅಸೆಂಬ್ಲಿಗ್ ಆಯ್ಕೆ ಆತೆರ್ ಬುಕ್ಕೊ 1953  ತನೊಕ
ಸತತವಾದ್  ಶಾಸಕರಾದ್  ಮುಂದುವರಿಯೆರ್. 29 ಮೇ 1946  ಡ್ದ್  20 ಫೆಬ್ರವರಿ 1952 ಮುಟ್ಟ  ಲಕ್ಷ್ಮೀಬಾಯಿ  ಡೆಪ್ಯೂಟಿ ಸ್ಪೀಕರ್ ಬುಕ್ಕೊ ಒಡಿಶಾ ವಿಧಾನಸಭೆದ  ಸ್ಪೀಕರ್ ಆದ್  ಕಾರ್ಯನಿರ್ವಹಿಸುದು ಇತ್ತೆರ್.

## ಪೊಂಜೊವುಲೆನ ಸಬಲೀಕರಣ
ಲಕ್ಷ್ಮೀಬಾಯಿ  ಕೇರಳೊಡು  ನಡೆತಿನ  ಡೆಪ್ಯುಟಿ ಸ್ಪೀಕರ್ ರಾಷ್ಟ್ರೀಯೊ ಸಮ್ಮೇಳನೊಡು  ಮಂಡಣೆ ಮಂತಿನ  ಶಿಕ್ಷೊಣ ನೀತಿನ್  ವಿಮರ್ಶಾತ್ಮಕವಾದ್ ಮೌಲ್ಯಮಾಪನ ಮಂತೆರ್. ಪೊಂಜೋವುಲೆನ ಸಬಲೀಕರಣೊದ ಆಸಕ್ತಿದ  ಭಾಗವಾದ್  ಆರ್  ಒಡಿಶೊಡು  ಪೊಣ್ಣು ಜೋಕುಲೆಗ್  ಉಚಿತೊ ಶಿಕ್ಷಣೊ ನೀತಿನ್  ಪರಿಚಯ ಮಂತೆರ್.

ಈ ನೀತಿ ಪ್ರದೇಶೊದ ವಿದ್ಯಾರ್ಥಿನಿ  ನಕಲೆಗ್ ಕಾರ್ಯಕ್ಷಮತೆನ್  ಸುಧಾರಣೆ ಮಂತುಂಡು.
ಒಡಿಶೊಡು, ಕಸ್ತೂರ್ಬಾ ಸ್ಮಾರಕ ನಿಧಿತ  ಸ್ಥಳೀಯ ಶಾಖೆಡ್  ಅಧ್ಯಕ್ಷರಾದ್ ಸರ್ಕೊರ ಬಾಲಕಿನಕಲೆನ  ಪ್ರೌಢಶಾಲಾ ಸಮಿತಿದ ಸಲಹೆಗಾರರಾದ್  ಸೇವೆ ಸಲ್ಲಿಸಾದೇರ್ ಬುಕ್ಕೊ  ಆರ್  ರಾಜ್ಯೊ ಸಮಾಜೊ ಕಲ್ಯಾಣ ಮಂಡಳಿಡ್  ಸದಸ್ಯರಾದು ಇತ್ತೆರ್. ಲಕ್ಷ್ಮೀಬಾಯಿ  ಬಡ ವಿದ್ಯಾರ್ಥಿನಕಲೆಗ್  ಸಹಾಯೊ ಮಂಪರೆ  ಗಂಜಾಂ ಜಿಲ್ಲೆ, ಬೌದ್ ಜಿಲ್ಲೆ ಬುಕ್ಕೊ ಫುಲ್ಬಾನಿ ಜಿಲ್ಲೆಗ್  ಭೇಟಿ ಕೊರ್ದು ಇತ್ತೆರ್ ಬುಕ್ಕೊ  ಆರ್ ಜಯ ಮಂಗಲಂ ಆಶ್ರಮೊದ  ವಿದ್ಯಾರ್ಥಿನಿನಕಲೆಗ್  ಸಹಾಯೊ ಮಂತು ಇತ್ತೆರ್.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಪೊಂಜೊವುಲು